Witteberg Nature Reserve - Resensies
Rustig en stil met net die skoonheid van die natuur wat jou omring!
Frik is 'n uitstekende gasheer en meer as gewillig om sy kennis van die area en eertydse plaas met gaste te deel. Is ook uiters behulpsaam met alles en nog wat. Eenheid is netjies, skoon en voldoen aan al die basiese vereistes. Die omgewing is pragtig en die atmosfeer een van algehele rustigheid. Daar is lekker wandelpaaie, reservaat is geïsoleerd van res van wêreld waar mens van die daaglikse sorge en probleme kan vergeet. Aan te beveel vir mense wat tyd nodig het om tot verhaal te kom van die gejaagde lewe. Gaan beslis weer kuier - hierdie keer ...
Frik is 'n uitstekende gasheer en meer as gewillig om sy kennis van die area en eertydse plaas met gaste te deel. Is ook uiters behulpsaam met alles en nog wat. Eenheid is netjies, skoon en voldoen aan al die basiese vereistes. Die omgewing is pragtig en die atmosfeer een van algehele rustigheid. Daar is lekker wandelpaaie, reservaat is geïsoleerd van res van wêreld waar mens van die daaglikse sorge en probleme kan vergeet. Aan te beveel vir mense wat tyd nodig het om tot verhaal te kom van die gejaagde lewe. Gaan beslis weer kuier - hierdie keer met ons hondekind!
Baie dankie dat jy die moeite gedoen het om terugvoering te gee. Ons is baie bly dat julle 'n positiewe ervaring gehad het. Kom gerus weer en bring die hondekind dan saam. Ons sal julle graag weer hier wil sien.
Groete, Frik Linde.
Annalene S - Aug 2019
Aangename verblyf met hope stilte en natuurskoon.
Baie dankie vir die terugvoering, Annalene. Ons is bly julle het jul oornag-verblyf geniet. Kom gerus weer.
Rule E - Aug 2019
Heerlike rustigheid van die Karoo!
Ons het 'n heerlike naweek gehad by Witteberg. Die kommunikasie vanaf die bestuurder was fantasties. Hy het betyds al die nodige inligting vir ons gestuur via e-pos. Die woonstel is volledig toegerus met alles wat jy kan nodig kry. Daar was ook 'n krat hout. Die uitsig en die stilte was fantasties. Ek het selfs die oggend gaan draf en dit was baie lekker. Onthou dat jy alles wat jy gaan nodig kry moet saamvat. Dit is nie vinnig om weer in te ry na Lainsburg toe nie. Die eienaar het ons ook so herinner in sy e-pos - dit was baie bedagsaam. Die diens ...
Ons het 'n heerlike naweek gehad by Witteberg. Die kommunikasie vanaf die bestuurder was fantasties. Hy het betyds al die nodige inligting vir ons gestuur via e-pos. Die woonstel is volledig toegerus met alles wat jy kan nodig kry. Daar was ook 'n krat hout. Die uitsig en die stilte was fantasties. Ek het selfs die oggend gaan draf en dit was baie lekker. Onthou dat jy alles wat jy gaan nodig kry moet saamvat. Dit is nie vinnig om weer in te ry na Lainsburg toe nie. Die eienaar het ons ook so herinner in sy e-pos - dit was baie bedagsaam. Die diens was baie goed, hul het ons selfs gaan wys hoe lyk een van die historiese geboue. Ons sal beslis hierdie plek aanbeveel!
Goeie dag Rule,
Baie dankie vir die moeite wat jy gedoen het om hierdie verslag te skryf. Ons kyk steeds uit vir jul baie spesiale motor (Chevrolet Constantia) se wieldop, maar sover nog niks nie. Julle is baie welkom om weer vir ons te besoek, maar dan sal ons beslis ook 'n bestelling wil plaas vir 'n besending van die Biltong Den in Wolmaransstad se produkte!
Isolde S - May 2019
'n Besondere ervaring!
Ons het 'n nuwe wêreld ontdek. Die ruwe natuurskoon was besonders. Die eenheid netjies en goed toegerus. Die sterreprag in die afgesonderde plek is asembenemend! Baie dankie Frik.
Isolde, baie dankie dat jy die moeite gedoen het om ons te evalueer. Sien jou graag weer op 'n dag by die Witteberg NR.
Lindia S - Apr 2019
Baie mooi omgewing, kos vir mens se siel.
Baie dankie vir die terugvoer. Ons is bly julle het dit geniet!
Lekker voëls gekyk en fiets gery.
Die verblyf was baie netjies, skoon en goed ingerig. Sal hopelik eendag weer 'n draai kan maak daar.
Baie dankie vir die terugvoer en kommentaar, Marc.
Kobus V - Jan 2019
Ongelooflik mooi in absolute stilte.
Die bergplooie en rotsformasies is iets wonderliks. Pragtige vallei wat goeie natuur tonele maak. Wat 'n voorreg was dit nie om in skoon akkommodasie te kom bly en weer jouself vind nie. Frik Linde is 'n man met 'n warm hart wat sorg dat sy gaste geen ongerief verduur nie. Hy kan net nie genoeg doen om jou te laat tuis voel nie en deel graag die geskiedenis van die Reservaat. Dankie dat jy bygedra om ons verblyf net nog aangenamer gemaak het.
Baie dankie vir jou terugvoering, Kobus. Julle is baie welkom om weer vir ons te besoek wanneer julle in die omgewing kom.
Lekker gekuier. Rustig.
Hi Elize, baie dankie vir die terugvoering. Bly jy het lekker gekuier, sien jou graag weer in die Witteberge. Groete, Frik Linde.
Ongelooflike mooi natuur tonele en goeie ontvangs.
Vir ons as natuurliefhebbers was Witteberg baie lekker. Die feit dat Frik baie vriendelik is en graag vertel wat in die omgewing gebeur was baie goed. Daar was genoeg spasie vir ons hond en ons kon die natuur en stilte met volle vreugde geniet.
Baie dankie vir die moeite om terugvoer te verskaf. Kom kuier gerus weer by die Witteberg Natuurreservaat.
Adré E - May 2018
Ontsnap na 'n afgeleë en rustige fasiliteit.
Witteberg Nature Reserve is nie geskik vir iemand wat stedelike vermaak verwag nie. Dit is afgeleë, maar nie ver Kaapstad nie. Die fasiliteit offer afgesonderde rustigheid in 'n histories vallei in die Karoo. Daar is tweespoorpaadjies wat jou na verafgeleë uithoeke neem. Die fokus is op stilte en respek vir die natuur. Selfoon en internetverbinding is uiters beperk, maar beproef dit en geniet dit. Dit is 'n verassing dat die gebrek daaraan nie die einde van die wêreld is nie, inteendeel.
Baie dankie vir die gedetailleerde terugvoering.
Germaine S - Jan 2018
Neat and spacious accomodation.
One of the most beautiful drives through the mountain. We were met by our friendly host on arrival. Very comfortable accommodation, well equipped and beautifully clean with very comfortable beds. Best of all, my dogchild was allowed with a closed-in courtyard. Thank you for the lovely stay in the mountain!
Thank you very much for your feedback. It will be great to see you here again someday.
Gavin S - Nov 2017
Die huisie was pragtig, netjies en skoon, met alles nodig.
'n Groot trekpleister is die roetes (4x4) wat op Witteberg is. Ongelukkig (en ek verstaan hoekom) was omtrent almal gesluit ten tye van my verblyf. Dit sou dalk goed wees as daardie feit/toestand duidelik is wanneer 'n mens bespreek.
Hi Gavin, dankie vir jou terugvoering. Ons sal die 4x4-roetes as gesluit merk op ons webblad. Groete, Frik Linde.
Baie privaat en uiters behulpsaam en vriendelik.
Dit is een van diè plekke wat 'n mens kan aanbeveel, veral as jy daarvan hou om grondpaaie na die onbekende te ry, reservate en plekke te besoek en ook die ander 'harde' deel van ons land te wil sien.
Baie dankie vir die terugvoering, Leon. Ons vertrou julle het die papwiel Sondag in Laingsburg reggemaak gekry by Bennie Overgoor en die res van jul reis geniet.
Netjies, skoon en pragtige omgewing.
Frik was baie behulpsaam en vriendelik en ons gaan beslis terug.
Baie dankie vir die terugvoering, Jenni. Sien julle graag weer by die Witteberg Natuurreservaat.
De Wet L - Jul 2017
Skoon, veilig en rustuige verblyf in die mooie natuur van die Karoo...welgedaan!
2,5 ure vanaf Kaapstad. Die ideale wegbreek vanaf die besige stad en verkeer. Baie stil en die cottage bied alles wat jy nodig het. Dit was vir seker nie my laaste besoek!
Baie dankie, De Wet. Jy is altyd welkom en ons sien jou graag weer by die Witteberg Natuurreservaat.
Ann K - Jun 2017
Total peace and quiet in a beautiful nature reserve.
We, our two small dogs and bird were made very welcome. Our cottage was clean, well equipped for all we needed for 3 nights and thoroughly enjoyed our stay.
Thanks Ann. It was great seeing Christo again this past weekend with the other guys. Trust you got your scarf back?
Mariana B - May 2017
Netjiese, skoon eenheid wat goed toegerus is, omring deur pragtige natuur en berge.
Die beste plek om te wees as jy wil wegkom van alles en almal. Met net 'n boek en 'n kombers in die aand om buite op die stoep te lê en na die hemelruim vol sterre te kyk.
Baie dankie vir die terugvoering, Mariana. Dit was goed om julle te kon ontmoet.
Johann S - May 2017
Fantasties, veral die gebruik van kerslig.
Wat 'n spesiale plekkie, lekker warm stort in kerslig. Die naghemel is net fantasties by die plekkie. Kliphuisie regtig uniek.
Baie dankie vir die positiewe kommentaar, Johann.
Hein K - Feb 2017
Pragtige Karoo-landskap, rotsformasies suid van Laingsburg.
Doen jou self 'n guns en ry die puik grondpad na Witteberg Natuurreservaat. Die akkommodasie is skoon, lug nog skoner, die stilte heerlik.
Dankie vir jou positiewe kommentaar, Hein.
Berno E - Mar 2016
Aangenaam ontvang, baie behulpsaam, vriendelik, lieflike omgewing.
Hierdie is 'n plek waar 'n mens jouself weer kan vind en asem haal in die natuur. Verblyf was baie aangenaam in 'n skoon en netjiese wooneenheid met alles wat 'n mens benodig. Sal definitief weer daar bly en sal ook die plek adverteer.
Dankie vir die terugvoering en positiewe kommentaar Berno.
Salome V - Oct 2015
If you're a nature lover and just want to get away from everything, this is the place for you.
Very neat, clean and spacious accommodation with everything you need. I think this would be paradise for nature lovers who wants to get away from everything. You hear nothing except the birds, etc. You travel on a gravel road which is for the most part very well kept. However, in my opinion you need a 4-wheel drive vehicle or at least a SUV for the last part of the road from the entry gate to the reception area, which they should mention to visitors.
Sal sterk aanbeveel!
Baie mooi landskappe, mooi sterre gekyk, skoon lug, bokke, voëls, boesmantekeninge in grot, 4x4-roetes, het met my MTB daar gery. Frik die bestuurder is baie vriendelik en baie welkom gevoel. Sal aanbeveel vir enigeen wat wil wegbreek uit die besige stadslewe.
Dankie vir die kommentaar en aanbeveling, Pieter.
Morne P - Apr 2015
'n Fantastiese plek om jou vakansie mee af te skop!
Wonderlike plekkie, tussen niks en nêrens. Hier kan jy jou siel begin vernuwe met die doodse stilte, wonderlike uitsig en die ongerepte natuurskoon. Hoogs aan te beveel en die roete op pad na die plaas toe is noemenswaardig.
Jan, dankie vir die aanbeveling.
Rustig, gasvry, skoon en heerlik.
Was wonderlik. Ongerep. Sal dit aanbeveel.
Karin J - Oct 2014
Ons het slegs oornag om 'n paar foto's te neem van die natuur.
Ek kan Witteberg met groot gemak aanbeveel. Die aanwysings om daar te kom, is baie duidelik, en die natuurskoon is werklik iets om na uit te sien. Die verblyf is baie gerieflik en netjies.
Jan K - Oct 2014
Rustig en baie mooi omgewing.
Netjies, gerieflik, behalwe miskien spieël by prop vir vrouens.
Jackie B - Jun 2014
Natuurskoon baie mooi en die grondpad in baie goeie toestand.
Pragtige natuurskoon. Baie mooi grondpad. Baie veilige omgewing. Baie skoon verblyf. Baie vriendelike gasheer. Baie rustige en stil plek weg van die stad se lawaai.
'n Baie goeie en hulpvaardige gasheer.
Ons sal beslis graag weer soontoe gaan vir 'n langer tydperk. Dit was sielsverkwikkend!
Nicolaas F - Jun 2014
Liggaam en gees verfris in 'n verruklike omgewing.
Die omgewing is besonder: van die mooiste voorbeelde van plooiberge en sandsteenrotse, 'n wye verskeidenheid grondsoorte en plantegroei, heerlike stappaaie (waarskynlik ook vir fietse en viertrek, maar ek het net gestap), algehele stilte en veiligheid - hoe besonder is dit nie vir 'n stedeling om in volkome veiligheid alleen ure lank in die veld deur te bring en foto's te kan neem nie. Die voorafreëlings het glad verloop en die ontvangs was puik. Hou rekening met beperkte elektriese krag wat van sonkragselle verkry word, en meebring dat daar byvoorbeeld ...
Die omgewing is besonder: van die mooiste voorbeelde van plooiberge en sandsteenrotse, 'n wye verskeidenheid grondsoorte en plantegroei, heerlike stappaaie (waarskynlik ook vir fietse en viertrek, maar ek het net gestap), algehele stilte en veiligheid - hoe besonder is dit nie vir 'n stedeling om in volkome veiligheid alleen ure lank in die veld deur te bring en foto's te kan neem nie. Die voorafreëlings het glad verloop en die ontvangs was puik. Hou rekening met beperkte elektriese krag wat van sonkragselle verkry word, en meebring dat daar byvoorbeeld nie 'n mikrogolfoond is nie, maar die geriewe is heeltemal voldoende, in goeie toestand en die gastoestelle werk sonder probleme. 'n Kaggel verdryf die koue en hout is plaaslik beskikbaar. Die eienaar/bestuurder is hulpvaardig, sorgsaam en ingelig. Jy ervaar nostalgie as jy lees van die uitdagings en ervarings van vroeë bewoners, maar dit dra by tot die bekoring van die plek en gee ekstra diepte aan jou besoek. Dis 'n voorreg vir 'n Kaapse stedeling om so 'n pragomgewing binne maklike bereik te kan besoek. Aansienlike veranderings word beplan, onder andere aansluiting by 'n natuurbewaringkorridor en meer verblyfplekke, maar die aanduiding is dat dit met deeglike aandag aan bewaring gedoen word. Watter invloed die ontwikkelings op die algemene atmosfeer sal uitoefen, sal nog gesien moet word.(Eintlik wil 'n mens die plek nie te veel opvysel nie, want jy is effens besitlik op jou ervaring daar!)
Johann G - Feb 2014
Baie rustig en baie mooi omgewing tussen berge!
Nerine R - Jan 2014
Heerlike ervaring, sal weer gaan.
Puik diens en organisasie met heerlike verblyf! Ons sal dit definitief vir vriende en familie aanbeveel (en natuurlik onthou om te noem dis n langerige maar pragtige grondpad)
Annalize L - Jan 2014
Die Natuurreservaat bied algehele rus en vrede en heerlike paaie om op rond te stap en diere te sien. Dit is 'n pragtige area om in te bly.
Rencia O - Dec 2013
Heerlik, wens net daar was nie 'n muur om die braai-area nie, want dit het die uitsig belemmer.
Baie netjies en skoon. Niks het kortgekom nie.
Elmari V - Oct 2013
Goed uitgerus in rustige, stil omgewing!
Die huisies is met alles toegerus én baie netjies en skoon.